Սաադ Հարիրին հերթական անգամ հերքել է պնդումները, թե նոյեմբերի 4-ին Էր Ռիյադում իր հրաժարականի մասին հայտարարել է սաուդյան իշխանությունների ճնշումների ներքո: Հիշեցնենք՝ ավելի վաղ Reuters լրատվական գործակալությունը, վկայակոչելով իր աղբյուրները, գրել էր, թե երբ նոյեմբերի 3-ին Սաադ Հարիրին պաշտոնական այցով ժամանել էր Էր-Ռիյադ, նրան օդանավակայանում տեղի պաշտոնյաներից ոչ ոք չէր դիմավորել: «Լիբանանի վարչապետից վերցրել են հեռախոսը, իսկ հաջորդ օրը, թագավոր Սալմանի հետ ունեցած զրույցից հետո, թագավորությանը պատկանող հեռուստաընկերության եթերում նա հայտարարել է իր հրաժարականի մասին, պնդելով, թե «Հեզբոլան» և Իրանի իշխանություններն իր դեմ դավեր են նյութում»,- հաղորդել էր գործակալությունը: